google/wiki40b huggingface dataset:
एडिनबर्ग की अर्थव्यवस्था

एडिनबर्ग, स्काॅटलैंड की राजधानी, उसके दूसरा सबसे बड़ा नगर एवं यहाँ की अर्थव्यवस्था का बतौर बिजलीघर है। बलकी, यह पूरे युनाइटेड किंग्डम की अर्थव्यवस्था का एक बेहद महत्वपूर्ण अंश है। एडिनबर्ग हमेशा से ही ब्रिटेन के सबसे समृद्ध क्षेत्रों में शुमार रहा है, एवं यहाँ की अर्थव्यवस्था, लंडन के बाहर, सबसे मज़बूत अर्थव्यवस्था है। 
साथ ही पेशेवरों की संख्या के मामले में भी एडिनबर्ग सबसे आगे है, यहाँ की 45% आबादी के पास डिग्री-स्तर या पेशेवर-स्तर की योग्यता है। सेंटर फ़ाॅर इंटरनेशनल काॅम्पेटिटिवनेस(अंतरराष्ट्रीय प्रतिस्पर्धी केंद्र) के आँकड़ों के अनुसार यह आर्थिक तोमर पर सबसे प्रतिस्पर्धी शहर भी है। 2012-13 के फ़ाइनैन्शियल टाइम्स एफ़डीआई मैगज़ीन पुरस्कारों में इसे यूरोप का भविष्य में प्रत्यक्ष विदेशी निवेश हेतु सर्वोत्तम बड़ा शहर एवं सर्वोत्तम बड़ा शहर, प्रत्यक्ष विदेशी निवेश की रणनीति हेतु के नामों से नवाज़ा गया था।

आर्थिक इतिहास व संक्षेप

अर्थिक रूप से एडिनबर्ग, स्काॅटलैंड एवं पूरे युनाइटेड किंग्डम के लिये अत्यंत महत्वपूर्ण शहर है। यूके में, लंडन के बाद, सबसे बड़ी व आर्थिक तौर पर सबसे मज़बूत शहर है।  लंडन के बाद यह यूनाइटेड किंगडम का दूसरा सबसे ज़यादा यात्रा किया गया शहर है। बैंकिंग, पिछले करीब 300 वर्षों से ही, एडिनबर्ग का मुख्याधार रहा है, जब से 1695 में बैंक ऑफ़ स्काॅटलैंड की स्थापना, स्काॅटिश संसद के अधिनियम द्वारा। आज, यहाँ का मजबूत वित्तीय क्षेत्र, इसकी विशेष रूप से मजबूत बीमा सेवाओं और निवेश के क्षेत्र के साथ, स्काॅटिश विडोऽ और स्टैंडर्ड लिईफ़ जैसी एडिनबर्ग-आधारित कंपनियों पर टिकी है। यही कारण है कि एडिनबर्ग लंदन के बाद ब्रिटेन का दूसरा सबसे बड़ा वित्तीय केंद्र है, एवं इक्विटी संपत्ति के मामले में, यूरोप का चौथा सबसे बड़ा वत्तीय केंद्र है। राॅयल बैंक ऑफ़ स्काॅटलैंड ने शहर के पश्चिम में गाॅगरबऱ्न में आपना नया वैश्विक मुख्यालय खोला है, तथा, बैंक ऑफ़ स्काॅटलैंड, सेन्स्बरीज़ बैंक, टेस्को बैंक, टीएसबी बैंक और वर्जिन मनी जैसी वैश्विक वित्तीय कंपनियों के मुख्यालय भी यहीं स्थतीनुसार हैं।
ऐतिहासिक शहर होने के कारण, पर्यटन यहाँ की अर्थव्यवस्था का एक महत्वपूर्ण तत्व है। विश्व धरोहर स्थल होने के कारण, यहाँ अनेक पर्यटक सालभर आते रहते हैं। प्रमुख पर्यटन स्थलों में एडिनबर्ग कासल, हाॅलीरूड पैलस, एवं ओल्ड टाउन और न्यू टाउन के विश्व धरोहर स्थल शामिल हैं। यह, यहाँ की स्थानीय अर्थव्यवस्था के लिए अतिरिक्त £100 मिलियन(£10 करोड़) से अधिक अर्थ उत्पन्न करता है। स्कॉटलैंड की सरकार और कानूनी प्रणाली का केंद्र होने के कारण, सार्वजनिक क्षेत्र(पब्लिक सेक्टर), एडिनबर्ग की अर्थव्यवस्था में एक केंद्रीय भूमिका निभाता है। स्कॉटिश सरकार के कई विभागों के कार्यालय शहर में हीं स्थित हैं। अन्य प्रमुख नियोक्ताओं में, एनएचएस स्कॉटलैंड और स्थानीय सरकारी प्रशासन शामिल हैं।
वेदान्तसार

वेदान्तसार वेदान्त की परम्परा का अन्तिम ग्रन्थ है जिसके रचयिता सदानन्द योगी हैं। इसकी रचना १६वीं शताब्दी में हुई थी। वेदान्तसार, वेदान्त के सिद्धान्तों में सरलता से प्रवेश करने का मार्ग प्रशस्त करता है। इस दृष्टि से यह सर्वाधिक लोकप्रिय रचना है।

रचनाकाल

वेदान्तसार के लेखक सदानन्द योगीन्द्र सरस्वती हैं। इनके शिष्य कृष्णानन्द सरस्वती थे जिनके शिष्य नृसिंह सरस्वती ने वेदान्तसार के ऊपर 'सुबोधिनी' नामक टीका लिखी थी। सुबोधिनी के लिखे जाने का समय शक सम्वत् 1510 अर्थात् 1588 ई0 है। अतः सदानन्द अवश्य ही इस तिथि के पूर्व हुए होंगे। सदानन्द ने 1386 ई0 के बाद तथा 1588 ई0 के पूर्व हुए। सदानन्द के मंगलाचरण से प्रकट होता है कि उनके गुरु अद्वयानन्द सरस्वती थे। सदानन्द स्वयं भी ‘सरस्वती’ उपाधि से विभूषित थे। यह उपाधि शांकर-वेदान्त के संन्यासियों की दस उपाधियों में से एक सम्मानित उपाधि है। इस उपाधि से विभूषित संन्यासियों में अद्वैतसिद्धि के लेखक मधुसूदनसरस्वती तथा ब्रह्मानन्दीयम् के लेखक ब्रह्मानन्दसरस्वती जैसे विद्वान् हुए थे। 
सदानन्द स्वयं भी अत्यन्त विद्वान् थे। उनके वेदान्तसार द्वारा हमें अद्वैत-वेदान्त के प्रसिद्ध आचार्यों, उदाहरणतः गौडपाद, शंकर, पद्मपाद, हस्तामलक, सुरेश्वराचार्य, वाचस्पतिमिश्र, श्रीहर्ष तथा विद्यारण्य के सिद्धान्तों में प्रवेश प्राप्त होता है। इन सभी के सन्दर्भ हमें वेदान्तसार में प्राप्त होते हैं। अतः यह निश्चित है कि सदानन्द ने इन सभी आचार्यों की कृतियों का अध्ययन किया होगा। इससे अधिक कुछ वेदान्तकार के रचयिता के विषय में ज्ञात नहीं होता।

वेदान्तसार के मूल स्रोत

वेदान्तसार के रचयिता ने अपने ग्रन्थ के लेखन में प्रायः सभी पूर्ववर्ती प्रमुख अद्वैत वेदान्त के ग्रन्थों का आश्रय लिया है। इनके आश्रित ग्रन्थों में सर्वप्रमुख हैं, शंकराचार्य का शारीरकभाष्य जिनके सिद्धान्तों के आधार पर इसका मूल ढांचा खड़ा है। उपनिषदों को भी आश्रय बनाया गया है (विशेष रूप में, माण्डूक्योपनिषद् को ) जहाँ से श्रुति-प्रमाण के अनेक उद्धरण दिये गये हैं। इसके अतिरिक्त अन्य वेदान्त मनीषियों के उद्धरण भी बहुलता से दिये हैं।

वेदान्तसार का महत्व

अद्वैत-वेदान्त अपने आप में एक गूढ़ विषय है। अद्वैत-वेदान्त के आचार्यों की एक लम्बी परम्परा है जिन्होंने वेदान्त के सिद्धान्तों का विकास कर उसको एक समृद्ध दर्शन का रूप दिया है। इन आचार्यों के सिद्धान्तों में प्रवेश करना कोई सरल कार्य नहीं है। वेदान्तसार के रचयिता ने इस कठिन कार्य को सुगम कर दिखाया है। अद्वैत-वेदान्त के सिद्धान्तों का एक समन्वित, संक्षित तथा सरल रूप हमें वेदान्तसार में प्राप्त होता है।
शैली की दष्ष्टि से भी वेदान्तसार एक सरल तथा सम्पुष्ट ग्रन्थ है। वेदान्त के अनेक आचार्यों की कृतियों को पढ़ने पर पाठक उनके वाग्जाल में खोकर रह जाता है। वेदान्तसार में ऐसा कुछ नहीं है। लेखक ने अत्यन्त सरल शैली में केवल सम्बद्ध विषय की बात कही है। विषय तथा शैली दोनों दृष्टियों से सुगम होने के कारण वेदान्तसार अद्वैत-वेदान्त के सिद्धान्तों को ग्रहण करने के लिए प्रवेशद्वार का कार्य करता है। बलदेव उपाध्याय के शब्दों में, "'वेदान्तसार को सरल विवेचन के कारण वेदान्त को पढ़ने का प्रारम्भिक क्रम कह सकते हैं।'"
बृहद्रथ मौर्य

यह चन्द्रगुप्त मौर्य के वंशज थे। इसकी हत्या इनके ही ब्राह्मण सेनापति पुष्यमित्र शुंग के द्वारा 185 ई0पू0 को कर दी गई थी। पुष्यमित्र शुंग अंतिम तथा 10 वे मौर्य सम्राट बृहद्रथ मौर्य के सबसे खूबसूरत पत्नी का सगा भाई और ब्राह्मण पुत्र था। इतिहासकार इस विवाह का कारण बुद्ध के आंदोलन के पश्चात ब्राह्मणों का पतन मानते हैं। पुष्यमित्र शुंग ने धोखे से सम्राट की हत्या की थी।
2012 ग्रीष्मकालीन ओलम्पिक

लोगो और ग्राफ़िक

लन्दन ओलम्पिक ले लिए दो लोगो तैयार किए गए थे: एक जो बोली प्रक्रिया के लिए प्रयुक्त हुआ था और किनो डिज़ाइन द्वारा तैयार किया गया था और दूसरा जो इन खलों के लिए ब्राण्ड के रूप में तैयार किया गया था। पहला वाला लोगो नीली, पीली, काली, हरी और लाल पट्टियों से वक्रित रिबन था जिसपर "LONDON 2012" लिखा हुआ था और रिबन की धारियाँ लन्दन की टॅम्ज़ नदी सी प्रतीत हो रही थी। दूसरा वाला लोगो वोल्फ़ ओलिन्स द्वारा निर्मित था और 4 जून 2012 को अनावृत किया गया था और जिसका मूल्य चार लाख पाउण्ड था। नया लोगो 2012 की संख्या का प्रतिनिधित्व करता है और् ओलम्पिक छल्ले शून्य के भीतर समाहित हैं।
यह पहला ओलम्पिक है जिसमें एक ही मूलभूत लोगो ओलम्पिक और पैरालम्पिक दोनों के लिए प्रयुक्त हुआ है।

खेल पदक

ओलम्पिक और पैरालम्पिक खेलों के लिए कुल लगभग 4,700 पदक रॉयल मिण्ट द्वारा निर्मित किए गए हैं। इन्हें डेविड वॉट्किन्स (ओलम्पिक के लिए) और लिन चियुंग (पैरालम्पिक के लिए) द्वारा डिज़ाइन किया गया है। प्रत्येक पदक 375-400 ग्राम तक भारी है, इनका व्यास 85 मिमी है और मोटाई 7 मिमी है और सम्बन्धित खेल रिम पर उत्कीर्ण है।

उद्घाटन समारोह

इन खेलों का उद्घाटन समारोह स्थानीय समयानुसार रात्री नौ बजे आरम्भ हुआ था (भारत में 28 जुलाई 2012 को रात 1:30 बजे) और इन खेलों को "द आयल्स ऑफ़ वण्डर" कहा गया। ऑस्कर-विजेता निर्देशक डैनी बोयल उद्घाटन समारोह के कलात्मक निर्देशक और संगीत निर्देशक इलैक्ट्रॉनिक म्यूज़िक डुओ अण्डारवर्ल्ड के रिक स्मिथ और कार्ल हाइड थे।
इन खेलों का शुभारम्भ महारानी एलिज़ाबेथ द्वितीय और एडिनबर्ग के ड्यूक प्रिन्स फ़िलिप द्वारा किया गया।
सीक्रॅट एजण्ट जेम्स बॉण्ड के रूप में डैनियल क्रैग और महारानी एलिज़ाबेथ द्वितीय द्वारा अभिनीत एक लघु चलचित्र को समारोह की टॅलिविज़न कवरेज के दौरान दिखाया किया गया था। सर पॉल मॅक्कार्ट्नी ने समारोह के अन्त में "हे जूड (Hey Jude)" नामक गाना प्रदर्शित किया।

समापन समारोह

इन खेलों का समापन समारोह 12 अगस्त 2012 को किया जाएगा जिसमें लन्दन के महापौर बोरिस जॉन्सन, वर्ष 2016 के ओलम्पिक खेलों के मेज़बान रियो डि जेनेरो के महापौर को ओलम्पिक ध्वज का हस्तान्तरण करेंगे।
१२३५ ईसा पूर्व

१२३५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२३५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पश्चिम एक्स्प्रेस २९२६

कोच

12925/26 पश्चिम एक्स्प्रेस में 1 एसी प्रथम श्रेणी, 3 एसी 2टीयर, 5 एसी 3टीयर, 8 स्लीपर क्लास, 3 जनरल अनारक्षित कोच और 4 जनरल कम सामान वाले डिब्बे हैं। जैसा की भारत में अधिकतर ट्रेन सेवाओं के साथ होता हैं भारतीय रेलवे स्वविवेक इस्तेमाल करते हुए कोच संरचना में संशोधन कर सकता है।

सेवा

पश्चिम एक्स्प्रेस मुंबई,अमृतसर और कालका के बीच चलती है। यह अम्बाला कैंट जंक्शन पर ट्रेन दो भागों में बात जाती है। यह एक दैनिक सेवा है एवं 12925 पश्चिम एक्स्प्रेस के रूप में 57.35 किमी / घंटा की दर से 1821 किलोमीटर की दूरी 31 घंटे 45 मिनट में तय करती एवं 12926 पश्चिम एक्सप्रेस के रूप 59.54 किमी / घंटा औसतकी दर से 1821 किलोमीटर की दूरी 30 घंटे 35 मिनट में तय करती हैं।

समय सारणी

12925 पश्चिम एक्स्प्रेस बांद्रा टर्मिनस से दिन के १२.०० बजे खुलती हैं एवं दुसरे दिन शाम के १९.२० बजे अमृतसर पहुँचती हैं। 
इसके विपरीत १२९२६ पश्चिम एक्सप्रेस सुबह के ०८.१० मिनट पर अमृतसर से खुलती हैं एवं दुसरे दिन दोपहर के १४.४५ में बांद्रा टर्मिनस पहुँचती हैं

ट्रेन का इतिहास

पश्चिम एक्स्प्रेस को अनौपचारिक रूप से पश्चिमी सुपर डीलक्स एक्सप्रेस के रूप में भी जाना जाता है। यह मुंबई सेंट्रल से बांद्रा टर्मिनस में स्थानांतरित करने वाली पहली गाड़ियों में से एक थी। जब यह 12926 पश्चिम एक्सप्रेस के रूप चलती हैं तो यह हजरत निजामुद्दीन में नहीं रूकती है।
लिप्यंकन

लिप्यंकन अनुवाद का एक प्रकार है जिसमें ध्वन्यंकित सामग्री का उसी भाषा में लिप्यंकन किया जाता है। यह लेखन माध्यम आधारित अनुवाद का प्रकार है। इसका आजकल के संचार माध्यमों में बहुत उपयोग हो रहा है।
बिहार का भूगोल

बिहार 24°20'10" ~ 27°31'15" उत्तरी अक्षांश तथा 82°19'50" ~ 88°17'40" पूर्वी देशांतर के बीच स्थित भारतीय राज्य है। मुख्यतः यह एक हिंदी भाषी राज्य है लेकिन उर्दू, मैथिली, भोजपुरी, मगही, बज्जिका, अंगिका तथा एवं संथाली भी बोली जाती है। राज्य का कुल क्षेत्रफल 94,163 वर्ग किलोमीटर है जिसमें 92,257.51 वर्ग किलोमीटर ग्रामीण क्षेत्र है। 2001 की जनगणना के अनुसार बिहार राज्य की जनसंख्या 8,28,78,796 है जिनमें ६ वर्ष से कम आयु का प्रतिशत 19.59% है। 2000 में झारखंड के अलग हो जाने के बाद बिहार का भूभाग मुख्यतः नदियों के बाढमैदान एवं कृषियोग्य समतल भूमि है। गंगा तथा इसकी सहायक नदियों द्वारा लायी गयी मिट्टियों से बिहार का जलोढ मैदान बना है जिसकी औसत ऊँचाई १७३ फीट है।

मौसम एवं जलवायु

राज्य का औसत तापमान गृष्म ऋतु में 35-45 डिग्री सेल्सियस तथा जाड़े में 5-15 डिग्री सेल्सियस रहता है। जाड़े का मौसम नवंबर से मध्य फरवरी तक रहता है। अप्रैल में ग्रीष्म ऋतु का आरंभ होता है जो जुलाई के मध्य तक रहता है। जुलाई-अगस्त में वर्षा ऋतु का आगमन होता है जिसका अवसान अक्टूबर में होने के साथ ही ऋतु चक्र पूरा हो जाता है। औसतन 1205 मिलीमीटर वर्षा का वार्षिक वितरण लगभग 52 दिनों तक रहता है जिसका अधिकांश भाग मानसून से होनेवाला वर्षण है।

खनिज संसाधन

अविभाजित बिहार खनिज संपदा के दृष्टिकोण से भारत के सबसे धनी राज्यों में एक था। सन 2000 में झारखंड के अलग होने के बाद खनिज के कुल संचित भंडार का अधिकांश हिस्सा अलग हो गया। गंगा तथा इसकी सहायक नदियों के मैदानी भाग में खनिजों का सख्त अभाव है। जहाँ-तहाँ थोड़ी मात्रा में शोरा, रेह तथा चिकनी मिट्टी पायी जाती है। वर्तमान में राज्य में खनिजों का वार्षिक उत्पादन इस प्रकार है:

स्टेटाइट- 945 टन
पायराईट - 9,539 टन
क्वार्टजाइट - 14,865 टन
अभ्रक - 53 टन
चूना-पत्थर - 4,78,000 टन
गैसधानी

गैसधानी या 'गैस होल्डर' उस विशाल पात्र (container) को कहते हैं जिसमें प्राकृतिक गैस या टाउन गैस को वायुमण्डलीय दाब और सामान्य ताप पर पर संग्रहित रखा जाता है।

जल संमुद्रित टंकियाँ

जलसंमुद्रित टंकियों का उपयोग बहुत दिनों से होता आ रहा है। आज भी इनका उपयोग व्यापक रूप से होता है। इसमें एक बड़ी टंकी रहती है जिसमें जल भरा रहता है। जल पर इस्पात का एक ढाँचा तैरता रहता है। जल के ऊपर गैस इकट्ठी होती है। टंकी में एक नल रहता है जो पेंदे से शिखर तक, अर्थात्‌ नीचे से ऊपर तक, जाता है। इसी नल द्वारा गैस प्रविष्ट करती अथवा बाहर निकलती है। जब गैस प्रविष्ट करती है तब ढाँचा धीरे धीरे ऊपर उठता है। जब गैस बाहर निकलती है तब ढाँचा धीरे धीरे नीचे गिरता है। ढाँचा दीवार पर स्थित झझंरी द्वारा ऊपर नीचे खिसकता है।
छोटी छोटी टंकियों के ढाँचे इस्पात के एक टुकड़े से बने होते हैं। बड़ी बड़ी टंकियों के ढाँचे दो से चार भागों में बनाकर जोड़े जाते हैं। जब टंकी में गैस नहीं रहती तब ढाँचा टंकी के पेंदे में स्थित रहता है। जैसे जैसे गैस प्रवेश करती है, ढाँचा ऊपर उठता जाता है। जब गैस से टंकी भर जाती है तब वह जलसंमुद्रित हो जाती है। संमुद्रण के जल के ठंढे देशों में बर्फ बनने से बचाने के लिये भाप से गरम रखते हैं। भारत ऐसे उष्ण देश में यह स्थिति साधारणतया नहीं आती। भारत की प्रयोगशालाओं में प्रयुक्त होनेवाली गैस ऐसी ही टंकियों में संगृहीत रहती है।

जलरहित टंकी

जलरहित टंकी जलवाली टंकी सी ही देख पड़ती है। इसमें एक पिस्टन होता है, जो गैस के आयतन के अनुसार ऊपर नीचे जाता आता रहता है। टंकी पर छप्पर होता है, जो पिस्टन को पानी से सुरक्षित रखता है। टंकी का आधार वृत्तकार या बहुभुजाकार हो सकती है। भुजाएँ 10 से 28 तक रह सकती हैं।

गैस सिलिण्डर

गैस सिलिंडर इस्पात के बने होते हैं। इनमें प्रति वर्ग इंच पर कई सौ पाउंड दबाव में गैस रखी जाती है। ऐसे मजबूत बने सिलिंडर का मूल्य अधिक होता है, पर इसका बार बार उपयोग किया जा सकता है। दबाव में गैस रखने के लिये ये सिलिंडर बड़े आवश्यक होते हैं। वस्तुत: गैस सिलिंडर उसी प्रकार के होते हैं जैसे सिलिंडरों में, क्लोरीन, आक्सीजन, कार्बन डाइ-आक्साइड, ऐसीटिलीन आदि औद्योगिक महत्व की गैसें रखी जाती हैं।
देवासुर संग्राम

भारतीय शास्त्रों के अनुसार यह देवताओ तथा दानवो एवं दैत्यों का आपसी युद्ध है। स्वर्ग के राज्य की प्राप्ति के लिये दानव एवं दैत्य समय समय पर देवताओं पर आक्रमण करते है। इस युद्ध में कई बार दैत्यों और कई बार देवताओं की विजय होती रही है।देवासुर संग्राम देवराज इन्द्र और राजा बलि के मध्य हुआ था।
अलबेला (2001 फ़िल्म)

संक्षेप

टोनी (गोविन्दा) एक गाइड के रूप में काम करता है, पर्यटकों की मदद करता है, और उन्हें अपनी मातृभूमि दिखाता है। नीना (नम्रता शिरोडकर) टोनी को मनमोहक पाती है, लेकिन टोनी अपनी ही दुनिया में है, और उसके स्नेह पर ध्यान नहीं देता है। ऑस्ट्रिया से सिंगापुर में एक इच्छित छुट्टी के रास्ते पर, सोनिया (ऐश्वर्या राय) और उनकी दाई माँ (माया अलग) मुम्बई में रुक गईं। जब उनकी उड़ान में देरी हो गई, सोनिया इसके बजाय मालागा (जो गोवा के पास होने के लिए निहित है) यात्रा करने का फैसला करती है। ये उसकी मां का जन्मस्थान है, उनकी मृत्यु हो गई जब सोनिया बहुत छोटी थी। सोनिया को उसके पिता (ऑस्ट्रियाई राजदूत) (सईद जाफ़री) ने पाला है क्योंकि उसकी मां ने रहस्यमय तरीके से परिवार को मालागा लौटने के लिए छोड़ दिया था। हालांकि सोनिया को पता है कि उसके पिता उससे बहुत नाराज होंगे। वह अपने पिता को अपनी इच्छा पूरी करने के लिए कुछ दिनों तक मालागा में रहने देने के लिए आश्वस्त करती है। सोनिया आसपास के दौरे के लिए आती है और तुरंत टोनी और उसके आसान तरीके से घुल मिल जाती है। टोनी इसे प्यार समझने की गलती करता है, और उसकी सुंदरता से फिदा हो जाता है। लेकिन सोनिया के पास पहले से ही एक प्रेमी है, और इसलिए उसे कौन समझाएगा कि सोनिया के लिए उसके लिए समान भावनाएं नहीं हैं?
डकवर्थ लुईस नियम

डकवर्थ लुईस नियम क्रिकेट के सीमित मैच के दौरान किसी प्रकार की प्रतिकूल भौगोलिक परिस्थितियों एवं अन्य स्थितियों में अपनाया जाने वाला नियम है, ताकि मैच अपने निर्णय तक पहुँच सके। यह नियम अंतरराष्ट्रीय क्रिकेट परिषद द्वारा मान्यता प्राप्त हैं। इस नियम के तहत घटाए गए ओवरों में नए लक्ष्य निर्धारित किये जाते हैं।
इस लक्ष्य निर्धारण विधि को एक ख़ास सांख्यिकीय सारणी की मदद  से निकाला जाता है जिसका संशोधन समय-समय पर होता रहता है। इस नियम का विकास इंग्लैंड के दो सांख्यिकी के विद्वान फ्रैंक डकवर्थ और टौनी लुईस ने किया था।
जलसर्प तारामंडल

अन्य भाषाओं में

अंग्रेज़ी में जलसर्प तारामंडल को "हाइड्रा कॉन्स्टॅलेशन" (Hydra constellation) कहा जाता है। इसका नाम लातिनी भाषा के 'हाइड्रा' से लिया गया है, लेकिन इसका काल्पनिक अकार पुरानी खगोलशास्त्रिय पुस्तकों में आधुनिक जीवविज्ञान में हाइड्रा कहलाए जाने वाले जीव का नहीं बल्कि एक पानी में रहने वाले सर्प का बनाया जाता था, जिसका रूप थोड़ा-बहुत एक अझ़दहे जैसा था। चीन के प्राचीन खगोलशास्त्र में इस तारामंडल में दो चीनी नक्षत्र आते थे, जिनके नाम नीला अझ़दहा (青龙) और सिन्दूरी पक्षी (朱雀) था।
कंद

वनस्पति विज्ञान में, कन्द (bulb) तने का एक परिवर्तित रूप है जो 'भोजन' इकट्ठा रखता है। प्याज, इसका प्रमुख उदाहरण है।
प्रदीप उपूर

प्रदीप उपूर एक भारतीय निर्देशक हैं। यह कई धारावाहिकों को निर्देशित कर चुके है। जैसे अर्ध सत्य, सीआईडी आदि। इसके अलावा यह और बृजेन्द्र पाल सिंह फायरवर्क्स नामक एक निर्माता कंपनी के सह-संस्थापक भी हैं।
काबुल आत्मघाती बम विस्फोट मार्च 2018

हमला

यह हमला ऐसे समय में किया गया जब स्थानीय लोग पारसी नववर्ष 'नवरोज' मना रहे थे तभी एक हमलावर ने खुद को उड़ा लिया। इससे पहले भी अक्टूबर 2016 में आंतकीयों ने इस दरगाह को निशाना बनाया था।. स्थानीय लोक स्वास्थ्य मंत्रालय के प्रवक्ता के एक बयान के अनुसार, कम से कम 31 लोग मारे गए और 65 लोग घायल हो गए। इस्लामिक स्टेट ऑफ इराक और लेवेंट (आईएसआईएस) की अनौपचारिक मुखपत्र अमाक न्यूज एजेंसी ने समूह की ओर से हमले की जिम्मेदारी ली। पीड़ितों की बड़ी संख्या में शिया मुस्लिम थे। आईएसआईएस ने शिया मुस्लिमों को बार-बार लक्षित किया है, जो अफगानिस्तान में पिछले कुछ सालों में 15 प्रतिशत अबादी के साथ अल्पसंख्यक बनाते हैं।
साहित्‍य भारती

साहित्‍य भारती हिन्दी की एक पत्रिका है।
खरकुत्ता विधानसभा निर्वाचन क्षेत्र

खरकुत्ता विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक रुपर्ट मोमिन हैं।
न्यायालयिक विज्ञान के सिद्धांत

सिद्धांत

न्यायालयिक विज्ञान के नियम एवम सिधांत निम्न है:-

विनिमय का सिधांत (Principle of Exchange)

संपर्क में आने पर दो वस्तुओ में आदान-प्रदान होता है! इसके अनुसार जब भी कोई अपराधी किसी भी वस्तु, किसी पीड़ित मनुष्य या आस पास के संपर्क में आएगा तो सदेव अपने चिन्ह छोडके जाएगा और आस पास के स्थल से कुछ चिन्ह ले जाता है! इन चिन्हों की जांच और पहचान करके संदिग्ध अपराधी का पता लगाया जा सकता है! यह सिधांत सबसे पहले फ्रांस के वैज्ञानिक सर अद्मोंद लोकार्द ने दिया था तभी इस सिधांत को "लोकार्द प्रिन्सिप्ले ऑफ़ एक्सचेंज ( locard principle of Exchange) के नाम से भी जाना जाता है|

प्रगतिशील परिवर्तन का नियम (Law of Progressive Change)

यह नियम यह दर्शाता है की समय के साथ-साथ हर वस्तु में परिवर्तन होते है। यह नियम न्यायालयिक विज्ञान में बहुत महत्व रखता है क्यूंकि अपराधी हो या अपराध स्थल या फिर आस पास की वस्तुए, समय के साथ शिग्र्हा ही परिवर्तित हो जाती है|

तुलना का सिधांत (Law of Comparison)

"केवल एक जैसी वस्तुओ की तुलना की जा सकती है",अर्थात किसी भी वस्तु की किसी और वस्तु से तुलना करनी हो तो एक जैसा दिखने वाला अर्थात देखने पर एक सामान लगने वाली वस्तु से ही की जाएगी।

विश्लेषण का सिधांत (Law of Analysis)

इस सिधांत का मतलब यह है की परीक्षण और जांच के लिए भेजा गया नमूना जितना अच्छा होता है, उतने ही अच्छे उसके परिणाम आते है! इसलिए घटना स्थल पर पाए गए भूतिक साक्ष्यो का अच्छे से संग्रहण और पाकिंग की जनि चाहिए ताकि वह जांच और परिक्षण होने तक ख़राब न होए|

संभावना का सिधांत (Law of Probability)

प्रत्येक प्रकार की पहचान, निश्चित व् अनिश्चित, हमेशा सम्भावना के सिद्धांत द्वारा ही की जाती है|

परिस्थितिजन्य तथ्यों का नियम ( Law of Circumstantial facts)

इस सिद्धांत के अनुसार परिस्थ्तिजनक साक्ष्य किसी की भी मौखिक गवाही से अधिक महत्वपूर्ण होते है। परिस्थ्तिजनक सक्शो को झुठलाया नहीं जा सकता है। यह सिद्धांत इस चिंतन पर आधारित है कि व्यक्ति झूठ बोल सकता है किंतु तथ्य नहीं।
जल-विज्ञान विभाग, रुड़की जैव विज्ञान तथा जैव प्रौद्योगिकी विभाग, रुड़की

जल-विज्ञान विभाग
1972 में जल विज्ञान में अंतर्राष्ट्रीय स्नातकोत्तर पाठ्यक्रम के प्रारंभ के साथ जल विज्ञान विभाग अस्तित्व में आया। इस विभाग में चलाये जा रहे पाठ्य्क्रम वर्तमान में भारत सरकार तथा यूनेस्को द्वारा संपोषित हैं। अब तक 33 देशों के 240 विदेशी प्रशिक्षु अधिकारियों को सम्मिलित करते हुये कुल मिलाकर 623 प्रशिक्षु अधिकारी स्नातकोत्तर पाठ्यक्रम में भाग ले चुके हैं।
बाल विकास के चरण

बालविकास के चरण (Child development stages), बाल विकास के वे बिन्दु हैं जहाँ-जहाँ बलक में कुछ स्पष्ट परिवर्तन दिखते हैं। मनोवैज्ञानिक दैशीयता (Psychological nativism) के अनुसार मानवे के दिमाग में कुछ कौशल या क्षमताएं जन्मे से भरी होती हैं। आनुवांशिक, संज्ञानात्मक, शारीरिक, परिवारीक, सांस्कृतिक, पोषण, शैक्षिक, और पर्यावरणीय कारकों में बदलाव के कारण किस चरण को "सामान्य" माना जाए इसके संदर्भ में विशेषज्ञों में व्यापक विविधता है। कई बच्चे आदर्श चरणों तक पहुचने में अलग-अलग समय लगाते हैं।
एलेक्सा (जालस्थल)

एलेक्सा Amazon.com की एक सहायक कंपनी है। इंटरनेट वेबसाइटों पर यातायात डेटा को क्रमबद्ध तरीके से फिक्स करने वाली ऑनलाइन कैलिफोर्निया स्थित कंपनी है। १९९६ में एक स्वतंत्र कंपनी के रूप में स्थापित, 1999 में अमेज़न द्वारा अधिग्रहण कर लिया था।
http://top.howfn.com/2015/08/search-engine-kya-hota-hai-what-is.html
गढ़वाल लोक सभा निर्वाचन क्षेत्र

परिसीमन

4-बद्रीनाथ, 5-थराली (अ0जा0), 6-कर्णप्रयाग, 7-केदारनाथ, 8-रूद्रप्रयाग, 
10-देवप्रयाग, 11-नरेन्द्रनगर, 36-यमकेष्वर, 37-पौ ड़ी (अ0जा0), 38-श्रीनगर, 
39-चैबट्टाखाल, 40-लैन्सडौन, 41-कोटद्वार और 61-रामनगर।
पूर्व एक्स्प्रेस २३०४

सामान्य ज्ञान

2000 के दशक के शुरूआती दिनों में इस ट्रेन के परिचारकों के पोशाक में परिवर्तन क्रीमयुक्त भूरे रंग से आधिकारिक नीले रंग में बदलाव किया। इस ट्रेन में पहले एक प्रथम एसी कोच भी था। जब इस ट्रेन की शुरुआत हुई थी तब इस रेन को लोगों के द्वारा काफी उच्च प्राथमिकता दी जाती थी। लेकिन जबसे राजधानी एक्सप्रेस की शुरुआत की गयी तब से इस ट्रेन को बहुत ज्यादा प्राथमिकता मिलती कम हो गयी।

दुर्घटनाएं और घटनाएं

14 दिसंबर 2014 को 12381 हावड़ा - नई दिल्ली पूर्वा एक्सप्रेस सुबह सुबह .१५ मिनट में रवाना होने के तुरंत बाद 8.27 बजे पटरी से उतर गई।  हावड़ा स्टेशन को छोड़ने के कुछ समय बाद ही लिलुआ नामक जगह में नई दिल्ली जाने इस ट्रेन पूर्वा एक्सप्रेस के 11 स्लीपर कोच और एक पेंट्री कार (एसी हॉट बुफे कार) पटरी से उतर गईं। रेलवे के अधिकारियों ने कहा कि इस दुर्घटना में किसी भी यात्री को चोट नहीं पहुंची। उन्होंने कहा की दुर्घटना के समय यह ट्रेन धीमी गति से आगे बढ़ रही थी इस लिए कोई बड़ी घटना नहीं घटी। एक अधिकारी ने कहा, "दुर्घटना के दौरान पूर्वा एक्सप्रेस 10 से 15 किलोमीटर की गति से चल रही थी। ट्रेन की औसत गति 63 किमी प्रति है, हालांकि यह 120 किमी मील की रफ़्तार से यात्रा कर सकती है।
1971 मोंटे कार्लो मास्टर्स

पुरुष एकल

इली नास्तासे ने  टॉम ओकर को 3-6, 8-6, 6-1, 6-1 से हराया।
रिचर्ड राहुल वर्मा

रिचर्ड राहुल वर्मा भारत में अमेरिकी राजदूत हैं।
राज्यपाल (भारत)

परिचय

राज्यपाल, राज्य का संवैधानिक प्रमुख होता है। वह मंत्रिपरिषद की सलाह से कार्य करता है परंतु उसकी संवैधानिक स्थिति मंत्रिपरिषद की तुलना में बहुत सुरक्षित है। वह राष्ट्रपति के समान असहाय नहीं है। राष्ट्रपति के पास मात्र विवेकाधीन शक्ति ही है जिसके अलावा वह सदैव प्रभाव का ही प्रयोग करता है किंतु संविधान राज्यपाल को प्रभाव तथा शक्ति दोनों देता है। उसका पद जितना शोभात्मक है, उतना ही कार्यात्मक भी है।
अनु 166[2] के अंर्तगत यदि कोई प्रशन उठता है कि राज्यपाल की शक्ति विवेकाधीन है या नहीं तो उसी का निर्णय अंतिम माना जाता है
 
अनु 166[3] राज्यपाल इन शक्तियों का प्रयोग उन नियमों के निर्माण हेतु कर सकता है जिनसे राज्यकार्यों को सुगमता पूर्वक संचालन हो साथ ही वह मंत्रियों में कार्य विभाजन भी कर सकता है 

अनु 200 के अधीन राज्यपाल अपनी विवेक शक्ति का प्रयोग राज्य विधायिका द्वारा पारित बिल को राष्ट्रपति की स्वीकृति हेतु सुरक्षित रख सकने में कर सकता है 

अनु 356 के अधीन राज्यपाल राष्ट्रपति को राज के प्रशासन को अधिग्रहित करने हेतु निमंत्रण दे सकता है यदि यह संविधान के प्रावधानों के अनुरूप नहीं चल सकता हो
विशेष विवेकाधीन शक्ति
 
पंरपरा के अनुसार राज्यपाल राष्ट्रपति को भेजी जाने वाली पाक्षिक रिपोर्ट के सम्बन्ध में निर्णय ले सकता है 
कुछ राज्यों के राज्यपालों को विशेष उत्तरदायित्वों का निर्वाह करना होता है विशेष उत्तरदायित्व का अर्थ है कि राज्यपाल मंत्रिपरिषद से सलाह तो ले किंतु इसे मानने हेतु वह बाध्य ना हो और ना ही उसे सलाह लेने की जरूरत पडती हो

राज्यपाल की कार्य अवधि

राज्यपाल राज्य में केन्द्र का प्रतिनिधि होता है तथा राष्ट्रपति के प्रसादपर्यंत पद पर बना रहता है। वह कभी भी पद से हटाया जा सकता है।
यद्यपि राज्यपाल की कार्य अवधि उसके पद ग्रहण की तिथि से पाँच वर्ष तक होती है, लेकिन इस पाँच वर्ष की अवधि के समापन के बाद वह तब तक अपने पद पर बना रहता है, जब तक उसका उत्तराधिकारी पद नहीं ग्रहण कर लेता। जब राज्यपाल पाँच वर्ष की अवधि की समाप्ति के बाद पद पर रहता है, तब वह प्रतिदिन के वेतन के आधार पर पद पर बना रहता है।

राज्यपाल से सम्बन्धित सरकारिया आयोग की सिफारिसें

भारतीय राजनीति में राज्यपाल का पद तथा भूमिका दीर्घ काल से विवाद का कारण रही है जिसके चलते काफी विवाद हुए हैं। सरकारिया आयोग ने अपनी रिपोर्ट में इस तरह की सिफारिश दी थी 

1. एक राज्य के राज्यपाल की नियुक्ति राज्य के मुख्यमंत्री की सलाह के बाद ही राष्ट्रपति करे 

2. वह जीवन के किसी क्षेत्र का महत्वपूर्ण व्यक्तित्व हो 

3. वह राज्य के बाहर का रहने वाला हो
 
4. वह राजनैतिक रूप से कम से कम पिछले 5 वर्शो से राष्ट्रीय रूप से सक्रिय ना रहा हो तथा नियुक्ति वाले राज्य में कभी भी सक्रिय ना रहा हो 

5. उसे सामान्यत अपने पाँच वर्ष का कार्यकाल पूरा करने दिया जाये ताकि वह निष्पक्ष रूप से काम कर सके
 
6. केन्द्र पर सत्तारूढ राजनैतिक गठबन्धन का सद्स्य ऐसे राज्य का राज्यपाल नहीं बनाया जाये जो विपक्ष द्वारा शासित हो
 
7. राज्यपाल द्वारा पाक्षिक रिपोर्ट भेजने की प्रथा जारी रहनी चाहिए
 
8. यदि राज्यपाल राष्ट्रपति को अनु 356 के अधीन राष्ट्रपति शासन लगाने की अनुशंसा करे तो उसे उन कारणॉ, स्थितियों का वर्णन रिकार्ड में रखना चाहिए जिनके आधार पे वह इस निष्क़र्ष पे पहुँचा हो